Γεγονότα Δεκεμβρίου 2016

Παρατίθενται παρακάτω σημαντικά γεγονότα απ' όλο τον κόσμο που συνέβησαν τον μήνα Δεκέμβριο του 2016, συνοδευόμενα από τις πηγές μέσω των οποίων μεταδόθηκαν. 

 1 Δεκεμβρίου 
Πολιτική και εκλογές
Προεδρικές εκλογές στην Γκάμπια (2016)
Στην Γκάμπια προσέρχονται στις κάλπες οι ψηφοφόροι για τις προεδρικές εκλογές. (Al-Jazeera)
Γαλλικές προεδρικές εκλογές (2017)
Ο πρόεδρος της Γαλλίας Φρανσουά Ολάντ, ανακοινώνει ότι δεν θα είναι υποψήφιος στις εκλογές της επόμενης χρονιάς. (The Guardian)
Βασιλιάς της Ταϊλάνδης στέφεται ο Μάχα Βαϊραλονγκόρν έπειτα από την αποδοχή της πρόσκλησης από το κοινοβούλιο της χώρας. (in.gr)

 2 Δεκεμβρίου 
Δυστυχήματα και καταστροφές
Τουλάχιστον 18 άτομα σκοτώνονται και άλλα 2 τραυματίζονται σε δυστύχημα με λεωφορείο στην πόλη Ουμπέι της Κίνας. (Xinhua News Agency)
 Από πυρκαγιά σε αποθήκη σκοτώνονται τουλάχιστον 9 άτομα και άλλα 40 αγνοούνται στο Όκλαντ της Καλιφόρνια. (BBC), (AP)

Διεθνείς σχέσεις
Η Mercosur εκδιώκει προσωρινά από τους κόλπους της τη Βενεζουέλα εξαιτίας της κατάστασης στο εμπόριο και στα ανθρώπινα δικαιώματα. (BBC)

Πολιτική και εκλογές
Στην Γκάμπια ο υποψήφιος της αντιπολίτευσης Αντάμα Μπάροου κερδίζει τον πρόεδρο Γιαγιά Τζαμέ, τερματίζοντας την 22χρονη διακυβέρνηση του τελευταίου στη δυτικοαφρικανική χώρα (The Telegraph)
Επιστήμη
Η Διεθνής Ένωση για την Καθαρή και Εφαρμοσμένη Χημεία ανακοινώνει τις επίσημες ονομασίες για τα νεοανακαλυφθέντα στοιχεία νιχόνιο (113), μοσκόβιο (115), τενέσιο (117) και ογκανέσσιο (118). (BGR), (Live Science)
Αθλητισμός
Στον μηχανοκίνητο αθλητισμό, ο παγκόσμιος πρωταθλητής της Φόρμουλα Ένα Νίκο Ρόσμπεργκ ανακοινώνει την αποχώρησή του. (MSN)

 3 Δεκεμβρίου 

Δυστυχήματα και καταστροφές
Αγνοείται ινδονησιακό αεροσκάφος της αστυνομίας με 13 επιβάτες κοντά στη Σινγκαπούρη. Το αεροπλάνο είχε προορισμό την Μπατάμ. (AP via Fox News) (Koran Tempo)
Από την έκρηξη σε ανθρακωρυχείο στην Κίνα σκοτώνονται τουλάχιστον 17 άνθρωποι. (Fox News)

 4 Δεκεμβρίου 
Πολιτική και εκλογές
Η Ιταλία πραγματοποιεί δημοψήφισμα σχετικά με το σχέδιο του Ιταλού πρωθυπουργού Ματέο Ρέντσι για την μεταρρύθμιση του Συντάγματος και την αλλαγή του πολιτικού συστήματος της Ιταλίας. Παρόλο που το σχέδιο εγκρίθηκε από την Ιταλική Βουλή, ο λαός ψήφισε αρνητικά (60% όχι - 40% ναι). Ο Ματέο Ρέντσι υπέβαλε αμέσως την παραίτησή του και η Ιταλία προχωρά σε πρόωρες εκλογές.(iefimerida.gr)
Το ίδιο βράδυ η Γερουσία της Δημοκρατίας εγκρίνει τον προϋπολογισμό του 2017, ο οποίος είχε χαρακτήρα ψήφου εμπιστοσύνης, με 173 ψήφους υπέρ και 108 κατά.
Στις προεδρικές εκλογές της Αυστρίας νικητής ανακηρύσσεται ο 72χρονος Αλεξάντερ Βαν Ντερ Μπέλεν και γίνεται ο νέος Ομοσπονδιακός Πρόεδρος της Αυστρίας, επικρατώντας του Ακροδεξιού Εθνικιστικού Κόμματος των Ελευθέρων. (reuters)
Τα λείψανα του πρώην ηγέτη της Κούβας Φιντέλ Κάστρο ενταφιάζονται κοντά στον Χοσέ Μαρτί. (Reuters μέσω Jerusalem Post)

 5 Δεκεμβρίου 
Καταστροφές και δυστυχήματα
Τουλάχιστον 12 νεκροί και 75 τραυματίες είναι ο απολογισμός φωτιάς στο ξενοδοχείο Regent Plaza στο Καράτσι. (The Express Tribune Pakistan), (Dawn News)

Πολιτική και εκλογές
Ο Τζον Κέι παραιτείται από πρωθυπουργός της Νέας Ζηλανδίας και αρχηγός του Εθνικού Κόμματος για προσωπικούς λόγους.(AAP μέσω SBS)

Αθλητισμός
 Η CONMEBOL απονέμει επίσημα στην Σαπεκοένσε το Κόπα Σουδαμερικάνα για το 2016. Ολόκληρη σχεδόν η ομάδα αφανίστηκε σε αεροπορικό δυστύχημα. (ESPN FC)

 6 Δεκεμβρίου 
Καταστροφές
Σφοδρές πλημμύρες πλήττουν την Ταϊλάνδη με απολογισμό 14 νεκρούς. Διακόπτεται η σιδηροδρομική σύνδεση της νότιας Ταϊλάνδης με τη Μαλαισία. (Reuters) 

Πολιτική και εκλογές
Ανακοινώνεται ο νέος πρωθυπουργός της Γαλλίας Μπερνάρ Καζνέβ στη θέση του Μανουέλ Βαλς, υποψηφίου στις προσεχείς προεδρικές εκλογές του 2017. (Reuters)

Αθλητισμός
Επικυρώνεται από το Διαιτητικό Δικαστήριο η ποινή του εξάχρονου αποκλεισμού που επιβλήθηκε εναντίον του προέδρου της ΦΙΦΑ Σεπ Μπλάτερ. (AP μέσω MSN)

 7 Δεκεμβρίου 
Πόλεμος και επιθέσεις
Οι Σύροι αντάρτες αποχωρούν από την παλαιά πόλη του Χαλεπίου. (BBC)

Τέχνες και πολιτισμός 
Ο νεοεκλεγείς πρόεδρος των ΗΠΑ Ντόναλντ Τραμπ ανακηρύσσεται Πρόσωπο της Χρονιάς από το περιοδικό Τάιμ. (Time)

Καταστροφές και δυστυχήματα
Τουλάχιστον 96 άτομα σκοτώνονται έπειτα από σεισμό 6,4 Ρίχτερ στην επαρχία Ατσέχ της Ινδονησίας. (BBC), (AP), (USA Today)

Πολιτική και εκλογές 
Γενικές εκλογές στην Γκάνα (2016)
Στις κάλπες προσέρχονται οι ψηφοφόροι στην Γκάνα για τις προεδρικές εκλογές. Αναμενόμενη είναι η νίκη του Τζον Ντραμάνι Μαχάμα από το κυβερνών Εθνικό Δημοκρατικό Κογκρέσο επί του αντιπάλου του Νάνα Ακούφο-Άντο και το Νέο Πατριωτικό Κόμμα. (Al-Jazeera)

 8 Δεκεμβρίου 
Πόλεμος και επιθέσεις
Αρχομένης από 1ης Δεκεμβρίου, ο συνολικός αριθμός των νεκρών από τον πόλεμο στο Ντονμπάς υπολογίζεται σε 9.758 ανθρώπους σύμφωνα με έκθεση των Ηνωμένων Εθνών που δημοσιοποιήθηκε σήμερα. (United Nations) 

Δυστυχήματα και καταστροφές
Διεθνείς οργανώσεις αρωγής φτάνουν στην επαρχία Ατσέχ της Ινδονησίας καθώς ο αριθμός των νεκρών από τον σεισμό έφτασε τους 100. (AP)

 9 Δεκεμβρίου 
Πόλεμος και επιθέσεις
Σε διπλή βομβιστική επίθεση αυτοκτονίας της Μπόκο Χαράμ στη βορειοανατολική Νιγηρία σκοτώνονται 56 άτομα και άλλα 70 τραυματίζονται. (NAIJ), (BBC), (The New York Times), (Newsweek), (FOX News)

Πολιτική και εκλογές
Το κοινοβούλιο της Νότιας Κορέας αποφασίζει να καθαιρέσει την πρόεδρο της χώρας Παρκ Γκιουν-Χιε μετά την αποκάλυψη της εμπλοκής της σε σκάνδαλο διαφθοράς. Με ψήφους 234 υπέρ και 56 κατά, η ίδια θα διατηρήσει τον τίτλο της προέδρου μέχρι το Συνταγματικό Δικαστήριο να επικυρώσει την πράξη καθαίρεσής της. Οι εκτελεστικές της εξουσίες περνούν πλέον στον τωρινό πρωθυπουργό Χουάνγκ Γκιό-αν. [(http://www.zougla.gr/kosmos/article/tin-ka8eresi-tis-proedrou-park-apofasise-to-kinovoulio-tis-n-koreas (zougla.gr)]
Γενικές εκλογές στην Γκάνα (2016)
Ο αρχηγός της αντιπολίτευσης Νάνα Ακούφο-Άντο κερδίζει τις προεδρικές εκλογές. (Al-Jazeera)

Τεχνολογία
 Η Microsoft ανακοινώνει την συνεργασία της με την εταιρεία LinkedIn καθώς και μια σειρά από στόχους για το σχέδιο ενοποίησης των δυο εταιρειών. Η συμφωνία έκλεισε προς 26 δις δολάρια. (zougla.gr)

 10 Δεκεμβρίου 
Πόλεμος και επιθέσεις
Σε βομβιστική επίθεση αυτοκτονίας σκοτώνονται 50 στρατιώτες και περισσότεροι από 70 τραυματίζονται σε στρατώνα στην πόλη Άντεν της Υεμένης. (BBC) (Reuters)
Καμικάζι βομβιστής πυροδοτεί μία βόμβα, σκοτώνοντας τουλάχιστον 38 άτομα και τραυματίζοντας πάνω από 150 στην Κωνσταντινούπολη. Δέκα άτομα συλλαμβάνονται ως ύποπτα για τις επιθέσεις. (BBC) (Reuters) (AP)

Καταστροφές και δυστυχήματα
Τουλάχιστον 7 άτομα σκοτώνονται και άλλα 25 τραυματίζονται έπειτα από έκρηξη που προκλήθηκε από τον εκτροχιασμό τρένου που μετέφερε προπάνιο και βουτάνιο στο χωριό Χίτρινο της Βουλγαρίας. (BBC News) (Independent Ireland) (Reuters)  (The New York Times)
Από την κατάρρευση ναού στο Ούιο της Νιγηρίας σκοτώνονται πάνω από 160 άτομα. (FOX News) (BBC)

 11 Δεκεμβρίου 
Πόλεμος και επιθέσεις
Σε βομβιστική επίθεση στον κοπτικό Ορθόδοξο Ναό στο Κάιρο σκοτώνονται τουλάχιστον 25 άτομα και τουλάχιστον άλλα 49. (AP via Daily Mail), (Reuters via ABC)
Το ΙΚΙΛ ανακαταλαμβάνει την Παλμύρα (The Independent)

Δυστυχήματα και καταστροφές
Από την έκρηξη βυτιοφόρου πετρελαίου σε αυτοκινητόδρομο κοντά στη Ναϊβάσα της Κένυα σκοτώνονται τουλάχιστον 42 άτομα. (BBC) (Reuters)

Πολιτική και εκλογές
Σε δημοψήφισμα που διεξάγεται στο Κιργιστάν εγκρίνεται ένα νέο σύνταγμα με ποσοστό γύρω στο 80%. (ABC News Go)
Βουλευτικές εκλογές στην ΠΓΔΜ (2016)
Διεξάγονται εκλογές για το νέο κοινοβούλιο στην Πρώην Γιουγκοσλαβική Δημοκρατία της Μακεδονίας. (Reuters)
Ρουμανικές βουλευτικές εκλογές (2016)
Στις βουλευτικές εκλογές που διενεργούνται στη Ρουμανία το Σοσιαλδημοκρατικό Κόμμα κερδίζει με μεγάλη διαφορά. (The Washington Post) , (Reuters μέσω Daily Mail)
Ο Πάολο Τζεντιλόνι γίνεται νέος πρωθυπουργός της Ιταλίας. (BBC)

 12 Δεκεμβρίου 
Οικονομία
Η Βενεζουέλα ανταλλάσσει τα χαρτονομίσματά της των μπολίβαρ με κέρματα με σκοπό να συγκρατήσει τον πληθωρισμό. (BBC)

Διεθνείς σχέσεις
Η Κούβα και η Ευρωπαϊκή Ένωση υπογράφουν συμφωνία στις Βρυξέλλες για τη σταθεροποίηση των μεταξύ τους σχέσεων. (AFP via Yahoo!) 
Ο πρώην πρωθυπουργός της Πορτογαλίας Αντόνιο Γκουτέρες ορκίζεται ως ο νέος Γενικός Γραμματέας των Ηνωμένων Εθνών.(Reuters)

Πολιτική και εκλογές
Εκλέγεται νέος αρχηγός του Εθνικού Κόμματος της Νέας Ζηλανδίας και πρωθυπουργός της χώρας ο Μπιλ Ίνγκλις. (Sydney Morning Herald)

 13 Δεκεμβρίου 
Πολιτική και εκλογές
Ο Μοχάμετ Ε΄ του Κελάνταν γίνεται ο νέος μονάρχης της Μαλαισίας. (Malaysian Outlook)

Επιστήμη και τεχνολογία
Ο Παγκόσμιος Μετεωρολογικός Οργανισμός (WMO) επιβεβαιώνει ότι ένα κύμα 19 μέτρων (62,4 ποδιών) που καταγράφηκε στις 4 Φεβρουαρίου 2013 στον Ατλαντικό Ωκεανό μεταξύ Ισλανδίας και Ηνωμένου Βασιλείου είναι το μεγαλύτερο στα παγκόσμια χρονικά. (WMO) (The Guardian)

 14 Δεκεμβρίου 
Πόλεμος και επιθέσεις
Σε αεροπορική επίθεση των ΗΠΑ στην πόλη Αλ Ράκα της Συρίας σκοτώνονται 4 ηγετικά στελέχη του ΙΚΙΛ, δύο από τα οποία επιβεβαιώθηκε ότι είχαν ρόλο στις επιθέσεις του Νοεμβρίου του 2015 στο Παρίσι. (USA μέσω MSN)

Νόμος και έγκλημα
Η Yahoo! ανακοινώνει ότι οι πληροφορίες ταυτότητας περισσότερων από 1 δισεκατομμύριο λογαριασμών πιθανόν να έχουν παραβιαστεί τον Αύγουστο του 2013. Νωρίτερα, η εταιρεία είχε ανακαλύψει μια άλλη παραβίαση δεδομένων με 500.000 λογαριασμούς, το 2014.(The New York Times) (Business Insider) 
Η Επιτροπή Προστασίας Δημοσιογράφων αναφέρει ότι καταγράφηκε ο αριθμός ρεκόρ των 259 δημοσιογράφων (81 στην Τουρκία) που παραμένουν στη φυλακή από την 1η Δεκεμβρίου. (CNN) (The New York Times)

 15 Δεκεμβρίου 
Διεθνείς σχέσεις
Η Ευρωπαϊκή Ένωση παρατείνει τις οικονομικές κυρώσεις (σχετικές με τον Πόλεμο με την Ουκρανία) εναντίον της Ρωσίας για έξι μήνες ως τα μέσα του 2017. (Reuters)

 16 Δεκεμβρίου 
Πόλεμος και επιθέσεις
Σε επίθεση ισλαμιστών που σημειώνεται σε συνοριακό φυλάκιο κοντά στα σύνορα της Μπουρκίνα Φάσο με το Μάλι σκοτώνονται τουλάχιστον 12 στρατιώτες της Μπουρκίνα και άλλοι δύο αγνοούνται.(BBC)

Καταστροφές και δυστυχήματα
Στο Βανκούβερ της Βρετανικής Κολομβίας πεθαίνουν 13 άτομα από υπερβολική δόση του φαρμάκου fentanyl. (The Globe and Mail), (CTV News)  (The Globe and Mail)

 17 Δεκεμβρίου 
Πόλεμος και επιθέσεις
Τουλάχιστον 13 άτομα σκοτώνονται και 56 τραυματίζονται σε βομβιστική επίθεση με παγιδευμένο αυτοκίνητο που έπεσε πάνω σε λεωφορείο με στρατιώτες στην επαρχία Καϊσερί, στην κεντρική Τουρκία. (BBC) (The Guardian)

Καταστροφές και δυστυχήματα
Εκδίδονται προειδοποιήσεις για τσουνάμι στον Ειρηνικό, έπειτα από σεισμό μεγέθους 7,9 Ρίχτερ στην ανατολική Παπούα Νέα Γουινέα. (Reuters) (Television New Zealand)
Σε καραμπόλα 55 οχημάτων σκοτώνονται 2 άτομα και άλλα 15 νοσηλεύονται έπειτα από ανάφλεξη βυτιοφόρου στη Βαλτιμότη της Μέριλαντ των ΗΠΑ. (AP)  (The Baltimore Sun)  (The Washington Post), (AAP via SBS)

Επιστήμη και τεχνολογία
 Ανοίγει επίσημα στην Αιθιοπία το υδροηλεκτρικό φράγμα του ποταμού Όμο Γκίμπε 3, το οποίο είναι ένα από τα μεγαλύτερα στην Αφρική. (AP)  (The Indian Express)

 18 Δεκεμβρίου 
Πόλεμος και επιθέσεις
Από έκρηξη έξω από στρατόπεδο στην νότια Υεμένη σκοτώνονται τουλάχιστον 49 άτομα και πολλά άλλα τραυματίζονται. Η έκρηξη πιστεύεται ότι οφείλεται σε επίθεση αυτοκτονίας. (AP) (BBC)

Ομορφιά
Η Στεφανί ντελ Βάγιε από το Πουέρτο Ρίκο στέφεται Μις Κόσμος για το έτος 2016. (The Telegraph)

Καταστροφές και δυστυχήματα
Στη Ρωσία τουλάχιστον 49 άτομα πεθαίνουν από δηλητηρίαση στην πόλη Ιρκούτσκ, όταν ήπιαν κατά λάθος αφρόλουτρο μπάνιου αντί για αλκοόλ. (The New York Times) (BBC News)
Από τη συντριβή αεροσκάφους Lockheed C-130 Hercules στην επαρχία Παπούα της Ινδονησίας σκοτώνονται και οι 13 επιβαίνοντες σε αυτό. (AP μέσω Star Tribune)

Πολιτική και εκλογές
Στις κάλπες προέρχονται οι ψηφοφόροι στην Ακτή Ελεφαντοστού για τις βουλευτικές εκλογές. (The Voice of America)

 19 Δεκεμβρίου 
Τρομοκρατία
 Στις 8 το βράδυ τοπική ώρα πραγματοποιείται τρομοκρατική επίθεση στο Βερολίνο, στην τοποθεσία Breitscheidplatz, με ένα φορτηγό να παρασέρνει τον κόσμο που βρισκόταν εκείνη την στιγμή σε υπαίθρια χριστουγεννιάτικη αγορά. Όπως όλα δείχνουν, πρόκειται για σκόπιμη ενέργεια με στόχο τους πολίτες, η οποία έχει ως αποτέλεσμα τον θάνατο εννέα ανθρώπων και τον τραυματισμό τουλάχιστον άλλων πενήντα. Την ευθύνη για το τρομοκρατικό αυτό χτύπημα αναλαμβάνει το Ισλαμικό Κράτος (ISIS). (Reuters) (Daily Mirror UK) 
Κρατικός υπάλληλος δολοφονεί τον Ρώσο πρέσβη στην Άγκυρα, κατά την διάρκεια εκδήλωσης στο Μουσείο Μοντέρνας Τέχνης, λίγο προτού ο δεύτερος εκφωνήσει την ομιλία του. Οι τουρκικές υπηρεσίες Ασφαλείας και ο δήμαρχος της Άγκυρας επιβεβαιώνουν ότι πρόκειται για αστυνομικό, ο οποίος υπηρετούσε σε μια μονάδα αντιμετώπισης ταραχών και ο οποίος εκείνη την στιγμή βρισκόταν εκτός υπηρεσίας. Ο δράστης λίγο αργότερα δολοφονείται από τους συναδέλφους του. 
(zougla.gr)

Νόμος και έγκλημα
Δικαστήριο των Παρισίων κρίνει ένοχη για αμέλεια αναφορικά με την υπόθεση Ταπί την γενική διευθύντρια του ΔΝΤ Κριστίν Λαγκάρντ. (in.gr)
Σε επίθεση από ένοπλο Ελβετό υπήκοο με καταγωγή από την Γκάνα που σημειώνεται σε ισλαμικό κέντρο σε σιδηροδρομικό σταθμό της Ζυρίχης, σκοτώνεται ο ίδιος και 3 άτομα τραυματίζονται.(GlobalNews)

 20 Δεκεμβρίου 
Ένοπλες επιθέσεις
Συλλαμβάνονται 6 άτομα στην Άγκυρα κατηγορούμενα για ανάμιξη στη δολοφονία του πρεσβευτή της Ρωσίας στην Τουρκία Αντρέι Καρλόφ.(Reuters μέσω ABC News Australia)
Το ΙΚΙΛ αναλαμβάνει την ευθύνη μέσω του Amaq News Agency για την τρομοκρατική επίθεση με φορτηγό στο Βερολίνο, που άφησε τουλάχιστον 12 νεκρούς και 49 τραυματίες. (BBC)
Σε συγκρούσεις ανάμεσα στις δυνάμεις ασφαλείας και σε αντικυβερνητικούς διαδηλωτές που σημειώνονται στη Λαϊκή Δημοκρατία του Κονγκό σκοτώθηκαν τουλάχιστον 20 άτομα. (BBC)

Δυστυχήματα και καταστροφές
Από έκρηξη σε αγορά με πυροτεχνήματα στην πόλη Τουλτεπέκ κοντά στην Πόλη του Μεξικού, σκοτώνονται τουλάχιστον 29 άτομα και τραυματίζονται τουλάχιστον άλλα 70. (CBS Local) (CNN) (AP and NBC News)
Από την πτώση αεροσκάφους Boeing 727-200 της Aerosucre μετά την απογείωσή του από το Αεροδρόμιο Χερμάν Ορλάνο εν πτήσει για την Μποκοτά σκοτώνονται 5 και τραυματίζεται άλλο ένα άτομο. (ABC Australia)

 21 Δεκεμβρίου 
Πόλεμος και επιθέσεις
Πέντε άτομα σκοτώνονται σε επίθεση των Ταλιμπάν με στόχο τον Αφγανό βουλευτή Μιρ Γουαλί στην οικία του στην επαρχία Χελμάντ. Οι ένοπλοι κρατούν ομήρους μερικά άτομα. (PressTV) (Reuters)

Καταστροφές και δυστυχήματα
Από την χθεσινή έκρηξη πυροτεχνημάτων στην μεξικάνικη αγορά του Σαν Παμπλίτο σκοτώθηκαν 31 άτομα και επί συνόλου 60 τραυματιών, οι 47 παραμένουν στο νοσοκομείο. (Los Angeles Times)

Διεθνείς σχέσεις
Το Σάο Τομέ και Πρίνσιπε διακόπτει τις σχέσεις του με την Ταϊβάν. (BBC)

Επιστήμη και τεχνολογία
Για πρώτη φορά χιονίζει στην έρημο Σαχάρα έπειτα από 37 χρόνια. (CNN)

 22 Δεκεμβρίου 
Πόλεμος και επιθέσεις
Ο συριακός στρατός αναφέρει ότι ελέγχει πλέον πλήρως την πόλη Χαλέπι. (BBC)

Υγεία
Ανακαλύπτεται ένα εμβόλιο για τον ιό Εμπόλα, που είναι αποτελεσματικό κατά 99,78%–99,87%. (NPR)

 23 Δεκεμβρίου 
Πόλεμος και επιθέσεις
Σύμφωνα με πληροφορίες από περισσότεροι από 100 στρατιώτες αιχμάλωτοι πολέμου από τη Συρία βρέθηκαν νεκροί στο τελευταίο προπύργιο των συριακών δυνάμεων, στο ανατολικό Χαλέπι Οι ισχυρισμοί των αξιωματικών της Συρίας ισχυρίζονται ότι εκτελέστηκαν από τις αντάρτικες δυνάμεις.(Al-Masdar News) 
Σκοτώνεται σε ανταλλαγή πυροβολισμών με την αστυνομία στο Μιλάνο ο 24χρονος Τυνήσιος ύποπτος για το ότι έπεσε με το φορτηγό του στην αγορά του Βερολίνου. (Reuters)
Αεροπειρατεία σημειώνεται στην πτήση της Afriqiyah Airways που ξεκίνησε από τη Σάμπα της Λιβύης. Το αεροσκάφος κάνει αναγκαστική προσγείωση στη Μάλτα. Οι αεροπειρατές απειλούν να ανατινάξουν το αεροσκάφος με χειροβομβίδες, όμως έπειτα από αγωνία, η περιπέτεια για τους ομήρους τερματίζεται με την ειρηνική παράδοση των δύο αεροπειρατών στις αρχές και την απελευθέρωση όλων των ομήρων. (Chicago Tribune)

Διεθνείς σχέσεις
 Η Σαμάνθα Πάουερ, πρεσβευτής των ΗΠΑ στα Ηνωμένα Έθνη, απέχει από την ψηφοφορία στο Συμβούλιο Ασφαλείας των Ηνωμένων Εθνών με ψήφους 14–0 για το ψήφισμα που καταδικάζει τους Ισραηλινούς οικισμούς στα παλαιστινιακά εδάφη. (The Washington Post)

 24 Δεκεμβρίου 
Πόλεμος και επιθέσεις
Ο πρόεδρος Μουχαμαντού Μπουχάρι ανακοινώνει ότι οι νιγηριανές ένοπλες δυνάμεις έχουν καταφέρει να εκδιώξουν τους ισλαμιστές της Μπόκο Χαράμ από το τελευταίο τους προπύργιο στο δάσος Σαμπίζα στη βορειοανατολική Νιγηρία.(BBC News) (Business Insider) 

Δυστυχήματα και καταστροφές
Σε δυστύχημα λεωφορείου με 46 επιβάτες (κατά κύριο λόγο μαθητές και μαθήτριες από την Τόνγκα), που λαμβάνει χώρα στην περιοχή Γκίσμπορν της Νέας Ζηλανδίας 30 χιλιόμετρα νότια του Γκίσμπορν, σκοτώνονται 2 άτομα και αρκετά άλλα τραυματίζονται. (New Zealand Herald)

 25 Δεκεμβρίου 
Δυστυχήματα και καταστροφές
Αεροσκάφος της Πολεμικής Αεροπορίας της Ρωσίας τύπου Tupolev-154 εξαφανίζεται μυστηριωδώς είκοσι λεπτά μετά την απογείωσή του από το αεροδρόμιο του Σότσι και συντρίβεται τελικά στην Μαύρη Θάλασσα, σε βάθος 50-70 μέτρα και 1,5 χιλιόμετρο μακριά από την πόλη του Σότσι. Επέβαιναν 92 άτομα (84 επιβάτες και 8 άτομα πλήρωμα). (zougla.gr) 
Σεισμός 7,7 βαθμών της κλίμακας Ρίχτερ σημειώνεται στη Χιλή και εκδίδονται προειδοποιήσεις για τσουνάμι. (BBC)
Θρησκεία
Ο Πάπας Φραγκίσκος κάνει έκκληση για ειρήνη στη διάρκεια της λειτουργίας των Χριστουγέννων στο Βατικανό. (Voice of America)
Μουσική 
Έφυγε από τη ζωή ο τραγουδιστής Τζωρτζ Μάικλ.

 26 Δεκεμβρίου 
Καταστροφές και δυστυχήματα
Από τη χθεσινή συντριβή στρατιωτικού αεροσκάφους τύπου Tupolev Tu-154 ανασύρονται 11 πτώματα. Σκοτώθηκαν συνολικά 92 άτομα και δεν υπάρχουν επιζώντες. (CNN)

Διεθνείς σχέσεις
Η Κίνα επαναφέρει τις διπλωματικές σχέσεις με το Σάο Τομέ και Πρίνσιπε δύο εβδομάδες μετά τη διακοπή των διπλωματικών σχέσεων ανάμεσα στη νησιωτική χώρα και στην Ταϊβάν. (AP μέσω New York Times)

 27 Δεκεμβρίου 
Καταστροφές και δυστυχήματα
Αγνοούνται 18 ναυτικοί από τη βύθιση πλοίου έπειτα από τον τυφώνα Νίνα που έπληξε τις Φιλιππίνες. Έχουν επιβεβαιωθεί 7 θάνατοι. (AP via Daily Mail)
Τουλάχιστον 27 είναι οι νεκροί από δηλητηρίαση λόγω της κατανάλωσης αλκοόλ στο Πακιστάν. (The New York Times), (UPI)

Διεθνείς σχέσεις
Ο Σίνζο Άμπε γίνεται ο πρώτος πρωθυπουργός της Ιαπωνίας που επισκέπτεται επίσημα το Περλ Χάρμπορ στη Χαβάη. (BBC)

Νόμος και έγκλημα
Η πρώην Πρόεδρος της Αργεντινής Κριστίνα Κίρχνερ κατηγορείται για διαφθορά και της απαγγέλλονται κατηγορίες. (The Telegraph)
Εγκρίνεται το νομοσχέδιο από την Εθνοσυνέλευση της Κούβας που απαγορεύει την ανέγερση ανδριάντων στη μνήμη του πρόσφατα αποβιώσαντος προέδρου Φιντέλ Κάστρο και την ονομασία των δημόσιων κτηρίων με το όνομα του αποβιώσαντα ηγέτη, σύμφωνα με την επιθυμία του Φιντέλ. (Reuters) 

 28 Δεκεμβρίου 
Πόλεμος και επιθέσεις
Στην Κολομβία το Κογκρέσο εγκρίνει νέο νόμο που χορηγεί αμνηστία σε χιλιάδες αντάρτες του FARC που έχουν παραδώσει τα όπλα τους, εκτός από τους αντάρτες που έχουν διαπράξει εγκλήματα πολέμου. (Reuters)
Δυστυχήματα
Από τη σύγκρουση τρένου με λεωφορείο στην Τύνιδα σκοτώνονται 5 άτομα και τραυματίζονται γύρω στα 52. (Nessma)

Επιστήμη και τεχνολογία
Δίνεται στη δημοσιότητα ο πρώτος αστρονομικός κατάλογος από το σχέδιο Pan-STARRS. Η λίστα αποτελείται από δεδομένα 2 petabytes που συνελέγησαν εντός τετραετίας. (SciTech Daily) (The Indian Express) 
Το μεγαλύτερο σε ηλικία αρσενικό γιγάντιο πάντα στον κόσμο πεθαίνει σε ηλικία 31 ετών. (BBC)
 29 Δεκεμβρίου 
Πόλεμος και επιθέσεις
Εμφύλιος πόλεμος στη Συρία: 
Ο Ρώσος πρόεδρος Βλαντίμιρ Πούτιν αναφέρει ότι συμφωνήθηκε κατάπαυση του πυρός ανάμεσα στη συριακή κυβέρνηση και στις δυνάμεις των ανταρτών. (ITV)  (Reuters)
Διεθνείς σχέσεις
Οι ΗΠΑ απελαύνουν 35 Ρώσους διπλωμάτες αναφορικά με την επέμβαση της Μόσχας στις αμερικανικές προεδρικές εκλογές του 2016. (BBC News)
Νόμος και έγκλημα
Αγνοείται στη Βραζιλία ο πρεσβευτής της Ελλάδας στη χώρα αυτή, Κυριάκος Αμοιρίδης, ο οποίος βρισκόταν σε διακοπές στο Ρίο ντε Τζανέιρο. Τελικά ο ίδιος βρίσκεται απανθρακωμένος στην περιοχή Νόβα Ιγουάτσου, μέσα σε ένα λευκό αυτοκίνητο που είχε νοικιάσει ο ίδιος. (BNO News) (O Globo)
Τεχνολογία
Η νοτιοκορεατική εταιρεία Hankook Mirae Technology κατάφερε να κατασκευάσει το πρώτο επανδρωμένο ρομπότ το οποίο είναι ικανό να λειτουργεί σε ακραίες και επικίνδυνες συνθήκες και σε περιοχές όπου οι άνθρωποι δεν μπορούν να πάνε χωρίς προστασία. Το ύψος του είναι 4 μέτρα και το βάρος του 1.300 κιλά. Η εταιρεία έχει δαπανήσει 190 εκατ. ευρώ από το 2014 ενώ στην ομάδα σχεδιασμού συμμετείχε και ο Βιτάλι Μπουλγκάροφ, ο οποίος είχε σχεδιάσει τον Ρόμποκοπ και τα ρομπότ στην ταινία "Ο Εξολοθρευτής".(zougla.gr)

Δυστυχήματα
Τουλάχιστον 50 άτομα πνίγονται και χιλιάδες είναι άστεγα εξαιτίας των πλημμυρών στη Λαϊκή Δημοκρατία του Κονγκό.(France 24)

 30 Δεκεμβρίου 

Δυστυχήματα και καταστροφές
Από πυρκαγιά σε φούρνο στην ινδική πόλη Πιούνε πεθαίνουν 6 άτομα.(Firstpost)

Νόμος και έγκλημα
Στον εξαφανισθέντα Έλληνα πρεσβευτή Κυριάκο Αμοιρίδη ανήκει το πτώμα που βρέθηκε σε καμένο όχημα στα βόρεια του Ρίο ντε Τζανέιρο. Ομολόγησε τη δολοφονία ένας αξιωματικός της στρατιωτικής αστυνομίας, ο οποίος είχε δεσμό με τη σύζυγο του πρέσβη.(BBC)

Πολιτική και εκλογές
Στη Ρουμανία εντολή σχηματισμού νέας κυβέρνησης λαμβάνει από τον πρόεδρο Κλάους Γιοχάνις ο σοσιαλδημοκράτης Σορίν Γκριντεάνου, έπειτα από τη νίκη του κεντροαριστερού Σοσιαλδημοκρατικού Κόμματος (PSD) στις πρόσφατες βουλευτικές εκλογές. (AFP μέσω The Indian Express)

 31 Δεκεμβρίου 
Πόλεμος και επιθέσεις
Εμφύλιος πόλεμος στο Ιράκ
Σε διπλή βομβιστική επίθεση με στόχο αγορά στο κέντρο της Βαγδάτης σκοτώνονται τουλάχιστον 27 άνθρωποι και άλλοι 50 τραυματίζονται.(AP) , (The Telegraph)

Επιστήμη και τεχνολογία
Ένα εμβόλιμο δευτερόλεπτο προστίθεται στις 31 Δεκεμβρίου, προκειμένου να αντισταθμισθεί η επιβραδυνόμενη περιστροφή της Γης γύρω από τον άξονά της. Οι δείκτες των ρολογιών δείχνουν 23:59:59 στο τέλος του χρόνου (ώρα UTC), αντί μετά να δείξουν 00:00:00 και να αρχίσουν να μετρούν τον χρόνο στο 2017, θα δείξουν 23:59:60. (skai.gr) 

MME
 Η Διεθνής Ομοσπονδία Δημοσιογράφων ανακοινώνει ότι το 2016 σκοτώθηκαν 93 δημοσιογράφοι την ώρα του καθήκοντος σε 23 χώρες του κόσμου. (in.gr)

  12